Waziri wa Mambo ya Nje wa Ujerumani Annalena Baerbock ameendelea na
ziara yake ya kusaka suluhisho la mgogoro wa Mashariki ya Kati kwa
kufanya mazungumzo na rais wa Israel Isaac Herzog mjini Jerusalem
siku ya Alhamisi.
Na vilevile Waziri Mkuu wa taifa hilo Benjamin Netanyahu.
Mwanadiplomasia huyo anatarajiwa pia kufanya mazungumzo na Benny
Gantz, waziri katika Baraza la mawaziri la vita la Israel.
Mazungumzo yao yanatarajiwa kugusia oparesheni ya kijeshi ya Israel
inayotarajiwa dhidi ya mji wa Rafah kusini mwa Ukanda wa Gaza, na
vilevile mgogoro wa kibinadamu miongoni mwa jamii ya Wapalestina
katika eneo hilo linalozongwa na vita.
Mnamo Jumatano jioni, Baerbock alitoa wito wa kusitishwa kwa
mapigano, akitoa mfano wa maafa ya kibinadamu yanayotokea Ukanda wa
Gaza, na alionya kwamba eneo hilo la Mamlaka ya Wapalestina liko
kwenye ukingo wa kuanguka.
Zaidi ya nusu ya wakazi wa Gaza kwa sasa wanatafuta hifadhi huko Rafah.
Huko, watu milioni 1.3 wamekwama katika eneo dogo sana.
Hawana mahali pengine pa kwenda kwa sasa.
Wengi wao wamefuata maagizo ya Israel ya kuhamisha na kukimbia
maeneo ya mapigano kaskazini mwa Gaza, mara nyingi wakiwa hawana
chochote zaidi ya watoto wao wadogo mikononi mwao na nguo
zao za mwisho.
Iwapo jeshi la Israel litafanya mashambulizi dhidi ya Rafah chini
ya hali hizi, itakuwa janga la kibinadamu.
Watu wanahitaji maeneo salama na njia salama ili kuepusha kunaswa
kwenye mapigano hayo.
Na tumezungumza kwa kina juu ya hili leo.
Pia alisisitiza kwamba usitishaji upya wa mapigano unaweza kufungua
fursa ya kujadili kuachiliwa kwa mateka wa ziada wanaoshikiliwa na
Hamas na makundi mengine ya wanamgambo wa
Kipalestina huko Gaza.
Baerbock vilevile anapanga kukutana na jamaa wa mateka wakati
wa ziara yake.
Israel imekuwa ikishambulia ukanda wa ghaza kutoka angani na ardhini
kwa lengo la kuliangamiza kundi la Hamas.
Vita hivyo vilianza baada ya Hamas kufanya shambulizi baya kusini mwa
Israel Oktoba 7 na kuua takriban watu 1,200 na kuwashika
mateka takriban 250.
Israel, Marekani, Umoja wa Ulaya miongoni mwa mataifa mengine
zimeliorodhesha Hamas kuwa kundi la kigaidi.
Baerbock ametoa wito kwa pande zinazozozana kukubali pendekezo la
Qatar na Misri la kusitisha mapigano na kuachiliwa
kwa mateka zaidi.
Hata hivyo, viongozi wa Israel wamelikataa katakata pendekezo hilo.